gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación licita as obras de ampliación da estrada DP 1802 de Veiga de Cabana a As Pontes, cun investimento de 1,4 millóns de euros
vias-e-obras 15 de Decembro de 2020
As obras permitirán mellorar a seguridade na vía ampliando os primeiros 8,8 quilómetros da plataforma da estrada, que discorre polos núcleos de Goente e A Faeira e construíndo unha senda peonil de 281 metros
Valentín González Formoso supervisou as obras da senda peonil de Ribadeume, nas que se invisten outros 227.000 euros para completar a mellora de seguridade da estrada DP1802
A Deputación da Coruña vén de publicar na Plataforma de Contratación do Estado a licitación das obras de ampliación e mellora dos primeiros 8,8 quilómetros da estrada provincial DP 1802 de Veiga de Cabana ás Pontes, nas que investirá 1.462.425 euros.
O goberno provincial presidido por Valentín González Formoso dá así luz verde de forma definitiva a un importante proxecto que permitirá anchear e mellorar a seguridade viaria ao seu paso polos núcleos de Goente e A Faeira, onde a plataforma será ampliada ata os 7 metros de ancho e beiravías de medio metro, o que contribuirá a mellorar a seguridade, tanto da circulación coma dos peóns.
Nos primeiros 281 metros da estrada, onde a DP 1802 entronca coa estrada principal AC-664 que conecta Cabanas e As Pontes, executaranse unha senda peonil elevada de dous metros de ancho que discorrerá pola marxe esquerda da calzada, coa que se pretende garantir a circulación dos veciños e viandantes en condicións de seguridade axeitadas.
As obras incluirán tamén a construción dun sistema de drenaxe e recollida de pluviais, a completa renovación do pavimento da estrada e a instalación de nova sinalización horizontal e vertical.
Avanza a construción da senda de Ribadeume
Na mesma estrada DP 1802, entre os puntos quilométricos 15+280 e 16+230, ao seu paso polo núcleo de Ribadeume, a Deputación está investindo outros 227.697 euros para mellorar a seguridade peonil coa construción dunha senda de dous metros de ancho na marxe dereita da calzada.
Os traballos, que xa están nunha fase de execución avanzada, inclúen tamén a mellora do alumeado público en todo o tramo coa instalación de novas luminarias LED e novo sistema de drenaxe e recollida de pluviais.
O presidente provincial e alcalde das Pontes, Valentín González Formoso, visitou a zona acompañado dos enxeñeiros do departamento de Vías e Obras da Deputación para coñecer in situ a evolución destes traballos e destacou que ambos proxectos "suman un investimento próximo a 1,7 millóns de euros, o que o converte nun dos maiores proxectos que executa actualmente a Deputación na rede provincial de estradas".
As obras, apuntou González Formoso, suporán "unha mellora da seguridade da estrada", da que se beneficiarán tanto os veciños dos núcleos lindeiros, que disporán de zonas de circulación peonil segura, coma os numerosos vehículos que circulan pola vía a diario.
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web